02011R0063 — DA — 05.03.2019 — 001.001

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS FORORDNING (EU) Nr. 63/2011 af 26. januar 2011 om gennemførelsesbestemmelser om dispensation fra de specifikke CO2-emissionsmål i medfør af artikel 11 i Europa-Parlamentets og Rådets forordning (EF) nr. 443/2009 (EØS-relevant tekst) (EUT L 023 af 27.1.2011, s. 16)

Ændret ved:









▼B

KOMMISSIONENS FORORDNING (EU) Nr. 63/2011

af 26. januar 2011

om gennemførelsesbestemmelser om dispensation fra de specifikke CO2-emissionsmål i medfør af artikel 11 i Europa-Parlamentets og Rådets forordning (EF) nr. 443/2009

(EØS-relevant tekst)







Artikel 1

Genstand

Denne forordning fastsætter, hvilke oplysninger fabrikanterne skal forelægge til bevis for, at betingelserne for dispensation i medfør af artikel 11, stk. 1 eller 4, i forordning (EF) nr. 443/2009 er opfyldt.

Artikel 2

Definitioner

Ud over definitionerne i artikel 2 i forordning (EF) nr. 443/2009 anvendes følgende definitioner:

a) »ansøger« : en fabrikant som omhandlet i artikel 11, stk. 1 eller 4, i forordning (EF) nr. 443/2009

b) »køretøjsegenskaber« : køretøjets karakteristika, herunder masse, specifikke CO2-emissioner, antal sæder, motorydelse, forholdet effekt/masse samt tophastighed

c) »markedskarakteristika« : oplysninger om køretøjsegenskaber og navne og prisintervaller på biler, som konkurrerer direkte med de køretøjer, der søges dispensation for

d) »eget produktionsanlæg« : produktionsanlæg eller samlefabrik, som ansøgeren udelukkende anvender til fremstilling eller samling af nye personbiler, herunder i givet fald personbiler bestemt til eksport

e) »egen udviklingsafdeling« : anlæg, hvor hele køretøjet konstrueres og udvikles, og som kontrolleres af ansøgeren og udelukkende udnyttes af denne.

Artikel 3

Ansøgning om dispensation i medfør af artikel 11, stk. 1 og 4, i forordning (EF) nr. 443/2009

1. En ansøgning om dispensation i medfør af artikel 11, stk. 1, i forordning (EF) nr. 443/2009 indeholder oplysningerne i artikel 4, stk. 1, og artikel 5 i nærværende forordning og indgives af ansøgeren på skemaet i bilag I til nærværende forordning.

2. En ansøgning om dispensation i medfør af artikel 11, stk. 4, i forordning (EF) nr. 443/2009 indeholder oplysningerne i artikel 4, stk. 2, og artikel 6 i nærværende forordning og indgives af ansøgeren på skemaet i bilag II til nærværende forordning.

Artikel 4

Oplysninger vedrørende dispensationskriterier

1. Ansøgeren anfører følgende oplysninger til dokumentation for opfyldelse af dispensationskriterierne:

a) oplysninger om ejerforholdet for så vidt angår fabrikanter eller grupper af sammenhørende fabrikanter samt erklæringen herom, jf. bilag III

b) for fabrikanter, der ansøger om dispensation i medfør af artikel 11, stk. 1, i forordning (EF) nr. 443/2009, eller for grupper af sammenhørende fabrikanter, jf. samme forordnings artikel 11, stk. 1, litra b), eller for medlemmer af en gruppe af sammenhørende fabrikanter, jf. samme forordnings artikel 11, stk. 1, litra c): antallet af personbiler, der er officielt registreret i Unionen i de tre kalenderår forud for ansøgningsdatoen, eller, hvis disse data ikke foreligger, en af følgende angivelser:

— et skøn baseret på verificerbare data over antallet af biler registeret i den i litra b) nævnte periode, som ansøgeren er ansvarlig for

— antallet af biler registreret i det seneste kalenderår, der foreligger sådanne data for, såfremt der i den i litra b) nævnte periode ikke er registreret nogen biler.

2. En ansøger, som ansøger om dispensation i medfør af artikel 11, stk. 4, i forordning (EF) nr. 443/2009, forelægger kun de i stk. 1, litra b), nævnte data for kalenderåret forud for ansøgningsdatoen.

Artikel 5

Specifikt emissionsmål og reduktionspotentiale i medfør af artikel 11, stk. 2, i forordning (EF) nr. 443/2009

1. Ansøgeren anfører de gennemsnitlige specifikke CO2-emissioner for sine personbiler registreret i 2007, medmindre de gennemsnitlige specifikke CO2-emissioner for dette år er anført i bilag IV til denne forordning. Foreligger disse oplysninger ikke, anfører ansøgeren de gennemsnitlige specifikke CO2-emissioner for sine personbiler registreret i det nærmest følgende kalenderår efter 2007.

2. Ansøgeren anfører følgende oplysninger om sin virksomhed:

a) for kalenderåret forud for ansøgningsdatoen: antallet af ansatte og produktionsanlæggets størrelse i kvadratkilometer

b) driftsmodellen for produktionsanlægget med angivelse af, hvilke udviklings- og produktionsaktiviteter der udføres af ansøgeren eller af underleverandører

c) for en sammenhørende virksomhed: angivelse af, om teknologien deles mellem fabrikanterne, og hvilke aktiviteter der udføres af underleverandører

d) for fem kalenderår forud for ansøgningsdatoen: salgsmængde, årlig omsætning, nettofortjeneste og FoU-udgifter og — for sammenhørende virksomheder — nettooverførslerne til moderselskabet

e) markedskarakteristikaene

f) prislisten for alle versioner af biler, der skal omfattes af dispensationen i kalenderåret forud for ansøgningsdatoen, og den forventede prisliste for de biler, der ventes markedsført og omfattet af dispensationen.

Indgives en ansøgning af en fabrikant, som er ansvarlig for over 100 biler pr. år, ledsages de i litra d) nævnte oplysninger af de officielle godkendte regnskaber eller godkendes af en uafhængig revisor.

3. Ansøgeren anfører følgende oplysninger om sit teknologiske potentiale:

a) en fortegnelse over CO2-reduktionsteknologier, der er anvendt i ansøgerens personbiler markedsført i 2007, eller, hvis disse data ikke foreligger, for det nærmeste kalenderår efter 2007 eller, i tilfælde af fabrikanter, der agter at trænge ind på markedet, for det år, hvor dispensationen træder i kraft

b) en fortegnelse over CO2-reduktionsteknologier, der er anvendt i ansøgerens personbiler som led i reduktionsprogrammet, og ekstraomkostningerne ved disse teknologier for hver køretøjsversion, der er omfattet af dispensationen.

4. Ansøgeren foreslår et specifikt emissionsmål for dispensationsperioden, der er i overensstemmelse med vedkommendes reduktionspotentiale. Ansøgeren kan også foreslå årlige specifikke emissionsmål.

Det specifikke emissionsmål eller de årlige specifikke emissionsmål fastlægges på en sådan måde, at de gennemsnitlige specifikke emissioner ved udløbet af dispensationsperioden er reduceret i forhold til de i stk. 1 nævnte gennemsnitlige specifikke CO2-emissioner.

5. Det specifikke emissionsmål eller de årlige specifikke emissionsmål foreslået af ansøgeren i overensstemmelse med artikel 11, stk. 2, litra d), i forordning (EF) nr. 443/2009 ledsages af et reduktionsprogram for den nye bilparks specifikke CO2-emissioner.

I reduktionsprogrammet anføres følgende:

a) tidsplanen for indførelse af CO2-reduktionsteknologier i ansøgerens bilpark

b) det anslåede antal EU-registreringer pr. år for dispensationsperioden og de forventede gennemsnitlige specifikke CO2-emissioner og den forventede gennemsnitlige masse

c) i tilfælde af årlige specifikke emissionsmål: årlig forbedring af de specifikke CO2-emissioner for de køretøjsversioner, som der er indført CO2-reduktionsteknologier for.

6. Ansøgerens overholdelse af et specifikt emissionsmål eller årlige specifikke emissionsmål vurderes hvert år i dispensationsperioden i overensstemmelse med artikel 9 i forordning (EF) nr. 443/2009.

Artikel 6

Reduktionsmål i tilfælde af dispensation i medfør af artikel 11, stk. 4, i forordning (EF) nr. 443/2009

1. Ansøgeren anfører de gennemsnitlige specifikke CO2-emissioner for sine personbiler registreret i 2007, medmindre de gennemsnitlige specifikke CO2-emissioner for dette år er anført i bilag IV til denne forordning.

2. Det i overensstemmelse med artikel 11, stk. 4, i forordning (EF) nr. 443/2009 fastsatte reduktionsmål gælder i forhold til de gennemsnitlige specifikke CO2-referenceemissioner, jf. stk. 1.

3. Foreligger der ikke oplysninger om en fabrikants gennemsnitlige specifikke CO2–emissioner i 2007, forelægger ansøgeren oplysninger om køretøjsegenskaberne for alle de biltyper, som vedkommende fremstiller, såvel som antallet af biler, som vedkommende fremstiller og forventer registeret i Unionen i det første dispensationsår. For alle bilvarianter angiver ansøgeren, hvilken af de i bilag V anførte køretøjskategorier en given variant hører til.

4. Det specifikke emissionsmål beregnes årligt baseret på en reduktion på 25 % i forhold til den i bilag V anførte referenceværdi for hver enkelt køretøjskategori.

Artikel 7

Kommissionens vurdering

1. Har Kommissionen ikke fremsat indvendinger senest ni måneder efter den officielle modtagelse af en fuldstændig ansøgning i medfør af artikel 11, stk. 1, eller artikel 11, stk. 4, i forordning (EF) nr. 443/2009, anses betingelserne for meddelelse af dispensation for at være opfyldt. Finder Kommissionen, at ansøgningen er ufuldstændig, kan den anmode om yderligere oplysninger. Hvis der ikke fremsendes yderligere oplysninger inden for den i anmodningen anførte frist, kan Kommissionen afvise ansøgningen.

Afvises en ansøgning, fordi den er ufuldstændig, eller fordi Kommissionen finder, at det foreslåede specifikke emissionsmål ikke stemmer overens med ansøgerens reduktionspotentiale, kan ansøgeren indgive en fuldstændig eller revideret ansøgning om dispensation.

2. Ansøgninger sendes i trykt og elektronisk form til Europa-Kommissionens Generalsekretariat, 1049 Bruxelles, Belgien, mærket »Dispensation i medfør af forordning (EF) nr. 443/2009«. Den elektroniske udgave sendes også til den i bilag I anførte funktionelle mailbox.

3. Afgørelser om meddelelse af dispensation trækkes tilbage, hvis oplysningerne i ansøgningen findes at være urigtige eller unøjagtige.

Artikel 8

Offentlig adgang til oplysninger

1. En ansøger, der skønner, at oplysninger indgivet i ansøgningen ikke bør gøres tilgængelige for offentligheden, jf. artikel 11, stk. 9, i forordning (EF) nr. 443/2009, anfører dette i ansøgningen og gør rede for, hvorfor offentliggørelse vil svække beskyttelsen af ansøgerens kommercielle interesser, herunder intellektuel ejendomsret.

2. Undtagelse fra aktindsigt i dokumenter, jf. artikel 4, stk. 2, i Europa-Parlamentets og Rådets forordning (EF) nr. 1049/2001 ( 1 ), anses for at gælde for følgende typer oplysninger:

a) oplysninger om reduktionsprogrammet omhandlet i artikel 5, herunder navnlig oplysninger om udviklingen i fabrikantens produktportefølje

b) de forventede virkninger af CO2-reducerende teknologier på produktionsomkostninger, køretøjernes købspriser og virksomhedens lønsomhed.

Artikel 9

Ikrafttræden

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.









BILAG I

Standardskema til ansøgning om dispensation, som indgives af fabrikanter, der opfylder kriterierne i artikel 11, stk. 1, i forordning (EF) nr. 443/2009

Den elektroniske udgave af ansøgningen sendes til følgende e-mail-adresse:

EC-CO2-LDV-IMPLEMENTATION@ec.europa.eu

1. Navn, adresse og kontaktperson for fabrikanten eller gruppen af sammenhørende fabrikanter







Fabrikantens navne Postadresse Kontaktpersons navn Kontaktpersons e-mail Kontaktpersons telefonnummer

2. Dispensationskriterier

2.1. Er ansøgeren en del af en gruppe sammenhørende fabrikanter? JA (erklæring, jf. bilag III, vedlægges) NEJ

2.2. Er ansøgeren en del af en gruppe af sammenhørende fabrikanter, men driver sit eget produktionsanlæg og sin egen udviklingsafdeling? JA (erklæring, jf. bilag III, vedlægges, se punkt 2.3) NEJ (se punkt 2.4 og 2.5)

2.3. Antal registreringer i EU (hvis ansøgningen vedrører en fabrikant, som ikke er en del af en gruppe sammenhørende fabrikanter, eller en fabrikant, der er en del af en gruppe af sammenhørende fabrikanter, men som driver sit eget produktionsanlæg og sin egen udviklingsafdeling): 2.3.1. Officielle tal for de tre kalenderår forud for ansøgningsdatoen



År Antal EU-registreringer 2.3.2. Foreligger de i punkt 2.3.1 nævnte officielle tal ikke for den i samme punkt nævnte periode: et skøn baseret på verificerbare data



År Antal EU-registreringer 2.3.3. Foreligger de i punkt 2.3.1 og 2.3.2 nævnte tal ikke for den nævnte periode: tallene for det seneste kalenderår, der foreligger sådanne data for



År Antal EU-registreringer

2.4. Hvis ansøgningen vedrører en gruppe sammenhørende fabrikanter, anføres følgende:



Fabrikantens navne Postadresse Kontaktpersons navn Kontaktpersons e-mail Kontaktpersons telefonnummer

2.5. Antal registreringer i EU for en gruppe sammenhørende fabrikanter (hvis ansøgningen vedrører en gruppe af sammenhørende fabrikanter og ansøgeren ikke driver sit eget produktionsanlæg og sin egen udviklingsafdeling): 2.5.1. Officielle tal for de tre kalenderår forud for ansøgningsdatoen



År Antal EU-registreringer 2.5.2. Foreligger de i punkt 2.5.1 nævnte officielle tal ikke for den i samme punkt nævnte periode: et skøn baseret på verificerbare data



År Antal EU-registreringer 2.5.3. Foreligger de i punkt 2.5.1 og 2.5.2 nævnte tal ikke for den nævnte periode: tallene for det seneste kalenderår, der foreligger sådanne data for



År Antal EU-registreringer

3. Ansøgt varighed af dispensationen







Antal kalenderår (højst 5)

4. Forslag til et specifikt emissionsmål beregnet som bilparkens gennemsnit for dispensationsperioden eller til separate specifikke emissionsmål i tilfælde af årlige reduktioner (i g CO2/km)







År Gennemsnitligt specifikt emissionsmål (g CO2/km)

5. Virksomhedsspecifikke oplysninger

5.1. Gennemsnitlige CO2-emissioner i 2007, for så vidt de ikke er angivet i bilag IV (eller, hvis de ikke foreligger: i det første kalenderår efter 2007, der foreligger sådanne data for)

5.2. Antallet af ansatte i kalenderåret forud for ansøgningsdatoen

5.3. Produktionsanlæggets størrelse i kvadratkilometer i kalenderåret forud for ansøgningsdatoen

5.4. Salgsmængde i de fem år forud for ansøgningsdatoen







År Salgsmængde

5.5. Årlig omsætning i de fem år forud for ansøgningsdatoen







År Omsætning

5.6. Markedskarakteristika

Oplysninger om planlagte produkter, som ikke findes på markedet på ansøgningstidspunktet, bør anføres i den fortrolige del af denne ansøgning.

a) Køretøjsegenskaber

b) Navne og priser på direkte konkurrerende køretøjer i året forud for ansøgningsdatoen

c) Prislisten for køretøjer, som skal omfattes af dispensationen, i kalenderåret forud for ansøgningsdatoen eller det år, der ligger nærmest ansøgningsdatoen.

5.7. Kort beskrivelse af produktionsanlæggets driftsmodel

ANSØGNINGENS FORTROLIGE DEL

5.8. Nettofortjeneste i de fem år forud for ansøgningsdatoen







År Nettofortjeneste

5.9. FoU-udgifter i de fem år forud for ansøgningsdatoen







År FoU-udgifter

5.10. Nettooverførsler til moderselskabet (for sammenhørende virksomheder) i de fem år forud for ansøgningsdatoen







År Nettooverførsler

6. Nærmere oplysninger om personbiler, der skal føres på EU-markedet, og som ansøgeren vil være ansvarlig for

6.1. Markedskarakteristika

6.1.1. Køretøjsegenskaber

6.1.2. Navne og prisintervaller på direkte konkurrerende køretøjer i året forud for ansøgningsdatoen

6.1.3. Forventet prisliste for køretøjer, der skal omfattes af dispensationen.

7. Ansøgerens teknologiske potentiale

7.1. Fortegnelse over CO2-reduktionsteknologier anvendt i ansøgerens bilpark i 2007

7.2. Foreligger den i punkt 7.1 nævnte fortegnelse ikke, anføres fortegnelsen for det nærmest følgende år efter 2007

7.3. For ansøgere, der agter at trænge ind på EU-markedet, bør den i punkt 7.1 nævnte fortegnelse forlægges for det første dispensationsår.

8. Ansøgerens reduktionsprogram

8.1. Tidsplan for anvendelse af CO2-reduktionsteknologier i bilparken

8.2. Bilparkens forventede gennemsnitsstørrelse i dispensationsperioden: 8.2.1. EU-registreringer pr. år i dispensationsperioden 8.2.2. Forventet gennemsnitsmasse for køretøjer, der skal føres på EU-markedet 8.2.3. Forventede gennemsnitlige specifikke CO2-emissioner fra køretøjer, der skal føres på EU-markedet

8.3. CO2-reduktionsteknologier, der skal anvendes i ansøgerens bilpark som led i reduktionsprogrammet

8.4. Ekstraomkostninger pr. køretøjsversion ved de teknologier, der skal anvendes som led i programmet

8.5. I tilfælde af årlige mål: den årlige forbedring af de specifikke CO2-emissioner for de køretøjsversioner, der er indført CO2-reduktionsteknologier for.









BILAG II

Standardskema til ansøgning om dispensation, som indgives af fabrikanter, der opfylder kriterierne i artikel 11, stk. 4, i forordning (EF) nr. 443/2009

ANSØGNINGENS OFFENTLIGE DEL

1. Navn, adresse og kontaktperson for fabrikanten eller gruppen af sammenhørende fabrikanter







Fabrikantens navne Postadresse Kontaktpersons navn Kontaktpersons e-mail Kontaktpersons telefonnummer

2. Dispensationskriterier

2.1. Er ansøgeren en del af en gruppe sammenhørende fabrikanter? JA (erklæring, jf. bilag III, vedlægges, se punkt 2.3) NEJ (se punkt 2.2)

2.2. Antal registreringer i EU (hvis ansøgningen vedrører en fabrikant, som ikke er en del af en gruppe sammenhørende fabrikanter): 2.2.1. Officielle tal for det sidste kalenderår forud for ansøgningsdatoen



År Antal EU-registreringer 2.2.2. Foreligger de i punkt 2.2.1 nævnte officielle tal ikke for den i samme punkt nævnte periode: et skøn baseret på verificerbare data



År Antal EU-registreringer 2.2.3. Foreligger de i punkt 2.2.1 og 2.2.2 nævnte tal ikke for den nævnte periode: tallene for det seneste kalenderår, der foreligger sådanne data for



År Antal EU-registreringer

2.3. Hvis ansøgeren er en del af en gruppe sammenhørende fabrikanter: 2.3.1. Navnene på de sammenhørende fabrikanter 2.3.2. Antal registreringer i EU i kalenderåret forud for ansøgningsdatoen for en gruppe af sammenhørende fabrikanter



År Antal EU-registreringer 2.3.3. Foreligger det i punkt 2.3.2 nævnte tal ikke, anføres tallet (eller et skøn baseret på verificerbare data) for det seneste kalenderår, der foreligger sådanne data for



År Antal EU-registreringer

3. Nærmere oplysninger om personbiler, som ansøgeren er ansvarlig for

Oplysninger om planlagte produkter, som ikke findes på markedet på ansøgningstidspunktet, bør anføres i den fortrolige del af denne ansøgning.

3.1. Gennemsnitlige specifikke CO2-emissioner i 2007 (hvis ikke de indgår i bilag IV til denne forordning)

3.2. Foreligger der ikke data for 2007, anføres følgende oplysninger: a) Registreringer i EU i det nærmest følgende kalenderår efter 2007 eller, hvis der ikke foreligger officielle tal på ansøgningstidspunktet, et skøn baseret på verificerbare data b) Køretøjsegenskaber for alle biltyper c) Fortegnelse over biler fordelt på køretøjskategori som anført i bilag V.

4. Specifikt emissionsmål i form af en reduktion på 25 % i forhold til 2007-referenceværdien

ANSØGNINGENS FORTROLIGE DEL

5. Nærmere oplysninger om personbiler, som skal bringes på EU-markedet af ansøgeren (vedrører fabrikanter, der ikke er anført i bilag IV)

5.1. Køretøjsegenskaber for alle biler

5.2. Fortegnelse over biler fordelt på køretøjskategori som anført i bilag V

5.3. Forventede EU-registreringer af køretøjer i det første dispensationsår









BILAG III

Standardskema til erklæring om ejerforhold

Artikel 11, stk. 1, litra a), i forordning (EF) nr. 443/2009

Jeg erklærer hermed, at jeg er lovligt bemyndiget til at repræsentere [navn] (fabrikanten), der ansøger om dispensation i medfør af artikel 11, stk. 1, i forordning (EF) nr. 443/2009, og som ikke er en del af en gruppe sammenhørende fabrikanter, jf. samme forordnings artikel 3, stk. 2. Jeg erklærer efter min bedste overbevisning, at [navn] (fabrikanten) opfylder betingelserne for at ansøge om dispensation i medfør af artikel 11, stk. 1, i forordning (EF) nr. 443/2009, og at oplysningerne i ansøgningen er korrekte og nøjagtige. Oplysninger om ejerforholdet for [navn] (fabrikanten) er vedlagt.







Underskrift Dato Direktør for [fabrikant]

Artikel 11, stk. 1, litra b), eller artikel 11, stk. 4, litra a), i forordning (EF) nr. 443/2009

Jeg erklærer hermed, at jeg er lovligt bemyndiget til at repræsentere [navn] (fabrikanten), der ansøger om dispensation i medfør af artikel 11, [stk. 1] [stk. 4] ( *1 ), i forordning (EF) nr. 443/2009, og som er en del af en gruppe sammenhørende fabrikanter, jf. samme forordnings artikel 3, stk. 2. Jeg erklærer efter min bedste overbevisning, at [navn] (fabrikanten) opfylder betingelserne for at ansøge om dispensation i medfør af artikel 11, [stk. 1] [stk. 4] (*1) , i forordning (EF) nr. 443/2009, og at oplysningerne i ansøgningen er korrekte og nøjagtige. Oplysninger om ejerforholdet for [navn] (fabrikanten) er vedlagt.







Underskrift Dato Direktør for [fabrikant]

Artikel 11, stk. 1, litra c), i forordning (EF) nr. 443/2009

Jeg erklærer hermed, at jeg er lovligt bemyndiget til at repræsentere [navn] (fabrikanten), der ansøger om dispensation i medfør af artikel 11 i forordning (EF) nr. 443/2009, og som er en del af en gruppe sammenhørende fabrikanter, jf. samme forordnings artikel 3, stk. 2, men driver sit eget produktionsanlæg og sin egen udviklingsafdeling, jf. artikel 2 i Kommissionens forordning (EF) nr. 000. Jeg erklærer efter min bedste overbevisning, at [navn] (fabrikanten) opfylder betingelserne for at ansøge om dispensation i medfør af artikel 11, [stk. 1], i forordning (EF) nr. 443/2009, og at oplysningerne i ansøgningen er korrekte og nøjagtige. Oplysninger om ejerforholdet for [navn] (fabrikanten) er vedlagt.







Underskrift Dato Direktør for [fabrikant]









BILAG IV







Fortegnelse over de gennemsnitlige specifikke CO2-emissioner i Unionen i 2007 pr. fabrikant Fabrikant Gennemsnitlige emissioner [g/km] Aixam 164,000 Alpina 219,932 AM General 357,000 Aston Martin 377,860 Audi 184,752 Austin 450,000 Automobiles Dangel 153,000 Avtovaz 216,632 Beauford 208,000 Bentley 411,664 BMW 171,684 Brabus 246,000 Bronto 233,000 Bugatti 577,667 Caterham 236,088 Chrysler 226,141 Citroen 142,536 Dacia 154,650 Daihatsu 153,070 Daimler 182,524 Diamond 260,000 Donkervoort 194,000 Dr Motor Company 193,048 Ferrari 434,860 Fiat 141,496 Ford 149,343 Fuji Heavy Industries 219,488 Geely 183,000 General Motors ►M1 283,689 ◄ GM Daewoo 160,071 Gumpert 342,000 GWM 253,480 HC&E 220,000 Honda 157,613 Hyundai 162,046 Isuzu 176,133 Iveco 224,770 Jaguar 208,219 Kia 157,239 Lamborghini 424,087 Land Rover 250,399 Lotus 208,399 Magyar Suzuki 156,280 Maserati 354,687 Mazda 172,568 MG 186,801 Michalak 117,000 Microcar 178,000 Mitsubishi 174,649 MK Sportscars 117,000 Morgan 202,324 Netherlands Car 141,061 Nissan 168,408 Opel 153,699 OSV 135,915 Perodua 138,135 Peugeot 142,205 PGO 201,767 Pilgrim 193,000 Porsche 287,710 Proton 155,185 Quadzilla 176,000 Quattro 290,774 Renault 146,893 Rolls Royce 394,526 Rover 188,399 RUF 327,000 Saab 190,444 Salvador Caetano 224,000 Santana 165,965 Seat 151,184 Shuanghuan 270,000 Skoda 149,387 Sovab 233,822 Ssangyong 223,430 Suzuki 166,012 Tata 168,310 Tiger 244,000 Toyota 150,634 TVR 397,500 UAZ 314,000 VM 185,000 Volkswagen 162,152 Volvo 189,616 Wiesmann 310,000









BILAG V

Referenceemissioner baseret på den bedste tilgængelige teknologi i 2007 og et reduktionsmål på 25 % for specifikke CO2–emissioner for hver køretøjskategori







Køretøjskategori Masse (1)klasse Effekt/masseklasse Referenceemissioner (g/km) CO2-mål (g/km) 1 1 lav 108 81 2 1 medium 118 89 3 1 høj 153 115 4 2 lav 119 89 5 2 medium 138 104 6 2 høj 153 115 7 3 lav 121 91 8 3 medium 136 102 9 3 høj 150 113 10 4 lav 131 98 11 4 medium 144 108 12 4 høj 162 122 13 5 lav 147 110 14 5 medium 152 114 15 5 høj 179 134 (1) Massen af bilen i køreklar stand som defineret i forordning (EF) nr. 443/2009.

— Masseklasserne svarer til følgende (afrundet til nærmeste hele tal): —



Masseklasse Interval (kg) 1 0-1 225 kg 2 1 226 -1 375 kg 3 1 376 -1 475 kg 4 1 476 -1 625 kg 5 1 626 + kg

— Effekt/masseklasse svarer til følgende (afrundet til nærmeste hele tal): —



Effekt/masseklasse Interval (W/kg) lav 0-65 W/kg medium 66-85 W/kg høj 86+